wickkiey/tamil-wikipedia-chunked huggingface dataset:
# எறும்பு

## நடத்தைகளும் சூழமைவும்

### மனிதரும் எறும்புகளும்

- சிலவகை எறும்புகளின் குணங்களை வைத்து அவற்றினை பெயரிடவர். **சுள்ளெறும்பு** இவை பெரும்பாலும் அசைவ உண்ணிகள். மனிதனை கடிக்கும் இயல்புடையவை.
- சில சைவ உண்ணிகள். இவற்றின் உணவுகள் பெரும்பாலும், மனிதனுக்கு நன்மையளிப்பதாகவே உள்ளன. இவை மனிதனை கடிக்கும் இயல்பைப் பெற்றிருக்கவில்லை. சிறியதாகக் கறுப்பு நிறத்திலிருக்கும். **சாமி எறும்பு** என்பர்.ஒப்பிட்டளவில் மிகவேகமாகவே நடக்கும் இயல்புடையவை.
- கறுப்பாக பெரியதாக இருப்பின் **கட்டெறும்பு** என்பர்.
- **சுலுக்கெறும்பு** உடலின் நடுப்பாகத்தில் இளஞ்சிவப்பு நிறமாகவும், மற்றபாகங்கள் கருநிறமாகவும் இருக்கும். கடித்தால் கடுமையான வலி நீண்ட நேரமிருக்கும்பெரும்பாலும், வேப்பமரத்தில் இருக்கும், கருமை நிற *சுலுக்கு எறும்புகள்* மனிதரை கடிக்கும். ஆனால், பெரும்பகுதி கருநிறமாகவே காணப்படும்.
- இதைவிட பெரிய, ஆனால் உடலின் நடுநிறமும் சிவப்பாக இல்லாத எறும்பு வகை ஒன்றுண்டு. அவை உருண்டை வெல்லம் போன்றவற்றை மட்டுமே பெரும்பாலும் மொய்க்கும். அவையும் மனிதனை அவ்வப்போது கடிக்கும் இயல்புடையது.
# எறும்பு

## மேலும் அறிந்துகொள்ள

- எறும்புத் தொடர்வட்டம்
- சறுக்கும் எறும்பு
# 1 கொரிந்தியர் (நூல்)

**1 கொரிந்தியர்** அல்லது **கொரிந்தியருக்கு எழுதிய முதல் திருமுகம்** (*First Letter [Epistle] to the Corinthians*)
என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் ஏழாவதாக அமைந்ததாகும். மூல மொழியாகிய கிரேக்கத்தில் இந்நூலின் பெயர் A' Epistole pros Korinthios (Α' Επιστολή προς Κορινθίους ) எனவும் இலத்தீன் மொழிபெயர்ப்பில் Epistula I ad Corinthios எனவும் உள்ளது . இம்மடலைத் தூய பவுல் கி.பி. 54-55ஆம் ஆண்டுகளில் எழுதியிருக்கலாம் என்பது அறிஞர் கருத்து .  
திருத்தூதர் பவுலின் பெரிய திருமுகங்களில் ஒன்றான **1 கொரிந்தியர்** இன்றைய சூழலுக்கு மிகவும் பொருத்தமுடைய அறிவுரைகளை வழங்குகிறது. அன்பு பற்றிய சிறந்த ஒரு கவிதை இம்மடலில் உள்ளது (1 கொரி 12:31ஆ-13:13).
# 1 கொரிந்தியர் (நூல்)

## 1 கொரிந்தியர் எழுதப்பட்ட சூழலும் நோக்கமும்

பவுல் காலத்தில் கொரிந்து ஒரு பெரிய வணிக நகரமாக விளங்கியது; உரோமையரின் குடியேற்ற நகரமாகவும் திகழ்ந்தது. இங்குப் பல தெய்வங்களுக்கான கோவில்கள் இருந்தன. வழிபாடு சார்ந்த வாணிகமும் தழைத்தோங்கியது. கொரிந்தியரைப் போல இருத்தல் என்னும் கூற்று ஒழுக்கக் கேடாய் வாழ்தலைக் குறித்தது.  
திருத்தூதர் பவுல் காலத்தில் கொரிந்து நகரில் 700,000 மக்கள் வாழ்ந்தனர்; அவர்களில் மூன்றில் இரு பங்கினர் அடிமை மக்கள்.  
பவுல் தம் இரண்டாம் தூதுரைப் பயணத்தின்போது இங்குத் திருச்சபையை ஏற்படுத்தினார் (காண்க: 1 கொரி 3:6,10; 4:5; திப 18:1-7). அக்கிலா, பிரிஸ்கில்லா தம்பதியருடன் நட்பு கொண்டார். யூதர்களுடன் தொழுகைக் கூடத்தில் விவாதித்தார்.  
பின்னர் பவுல் எபேசு நகரத்தில் நற்செய்திப்பணி ஆற்றியபோது குலோயி வீட்டினர் மூலம் கொரிந்துத் திருச்சபையில் இருந்த பிளவுகள் பற்றிக் கேள்விப்பட்டார் (1:11). மற்றும் கொரிந்திய திருச்சபை பவுலுக்கு ஒரு கடிதம் எழுதிக் கொரிந்தில் காணப்பட்ட சில சிக்கல்களுக்கு விடை கேட்டு இருந்தது (7:1). இக்கடிதம் வழியாகவும், கடிதத்தைக் கொண்டுவந்த மூவர் வாய்மொழி வழியாகவும் (16:17) அறிந்துகொண்ட சிக்கல்களுக்குத் தீர்வு காணும் முறையில் பவுல் இத்திருமுகத்தை வரைந்துள்ளார்.
# 1 கொரிந்தியர் (நூல்)

## 1 கொரிந்தியர் திருமுகத்தின் உள்ளடக்கம்

இத்திருமுகத்தை மூன்று பகுதிகளாகப் பிரிக்கலாம்.  
**முதல் பகுதி**: பவுல், அப்பொல்லோ, பேதுரு ஆகியோர் மீதிருந்த மிகப்படுத்தப்பட்ட பற்று, கொரிந்தில் பிளவுகளுக்கும் தற்பெருமை பாராட்டுதலுக்கும் வழியமைத்தது (அதிகாரம் 1). இத்தகைய பிளவுகள் கிறிஸ்துவையே பிளவுபட்டவராகக் காட்டுகின்றன என்கிறார் பவுல். கொரிந்தில் காணப்படும் பிளவுகள் அவர்களின் ஆன்மிக முதிர்ச்சியின்மையைக் காட்டுகின்றன என்று கூறுமவர், கொரிந்தியக் கிறித்தவர்கள் மனிதத் தலைவர்களிடமல்ல, மாறாகக் கிறிஸ்துவிடம் கொள்ளும் உறவைப் பற்றியே பெருமை பாராட்ட வேண்டும் என்கிறார் (அதிகாரங்கள் 2-4).  
**இரண்டாம் பகுதி**: ஒருவன் தன் தந்தையின் மனைவியையே வைத்துக் கொண்டிருக்கும் அளவுக்கு ஒழுக்கக்கேடு மலிந்திருந்த நிலையில் கிறிஸ்தவர்கள் அதைக் கண்டிக்கவில்லை. அத்தகைய செயலைச் செய்தவனைச் சபையிலிருந்து நீக்குமாறு கட்டளையிடுகிறார் பவுல் (அதிகாரம் 5). மேலும் கிறிஸ்தவர்கள் பொது நீதி மன்றங்களுக்குச் செல்லாமல் தங்களுக்குள்ளே பிணக்குகளைத் தீர்த்துக் கொள்ள வேண்டும் என்கிறார் (அதிகாரம் 6).  
திருமணம், கன்னிமை, மணமுறிவு, மறுமணம் ஆகியவற்றைப் பற்றித் தொடர்ந்து பேசுகிறார் (அதிகாரம் 7). சிலைகளுக்குப் படைத்த உணவை உண்ணலாமா (அதிகாரங்கள் 8-11) என்னும் கேள்விக்குப் பதில் அளிக்கும் நேரத்தில், கிறிஸ்தவ உரிமையும் அன்பின் விதியும் முரண்பட்டு நிற்பதாகத் தோன்றும்போது, மனவலிமையற்ற சகோதரரை முன்னிட்டு உரிமையை விட்டுக்கொடுக்க வேண்டும் என்கிறார் பவுல். தொடர்ந்து, ஆண்டவரின் திருவிருந்தில் முறையாகப் பங்கெடுத்தல், ஆவிக்குரிய கொடைகளை முறையாகப் பயன்படுத்தல் பற்றிப் பேசுகிறார் (அதிகாரங்கள் 11-14).  
**மூன்றாம் பகுதி**: உயிர் பெற்றெழுதலைப் பற்றிய கொரிந்தியரின் தவறான கண்ணோட்டத்தைப் பவுல் களையப் பார்க்கிறார் (அதிகாரம் 15). இயேசு சாவிலிருந்து உயிர்பெற்றெழுந்தார் என்னும் உண்மையை விளக்கி, உயிர்பெற்றெழுந்த உடல் எவ்வாறிருக்கும் என எடுத்துரைக்கிறார். இறுதியாக, எருசலேம் கிறிஸ்தவர்களுக்காகத் தாம் திரட்டப்போகும் நன்கொடை பற்றிக் கூறி (16:1-4) பல்வேறு அறிவுரைகள் மற்றும் வாழ்த்துகளுடன் திருமுகத்தை முடிக்கிறார் பவுல் (16:5-24).  
1 கொரி 5:6 இல் ஏற்கனவே ஒரு மடல் எழுதியிருந்ததாகக் கூறப்படுகிறது. அது நமக்குக் கிடைக்காத நிலையில் இம்மடலையே **கொரிந்தியருக்கு எழுதிய முதல் திருமுகம்** என்கிறோம்.
# 1 கொரிந்தியர் (நூல்)

## 1 கொரிந்தியர் திருமுகத்திலிருந்து ஒரு பகுதி

**1 கொரிந்தியர் 12:31ஆ-13:13**  
"எல்லாவற்றையும்விடச் சிறந்த நெறி ஒன்றை நான் உங்களுக்கு எடுத்துக் காட்டுகிறேன்.  
நான் மானிடரின் மொழிகளிலும் வானதூதரின் மொழிகளிலும் பேசினாலும்  
அன்பு எனக்கில்லையேல் ஒலிக்கும் வெண்கலமும் ஓசையிடும் தாளமும் போலாவேன்.  
இறைவாக்கு உரைக்கும் ஆற்றல் எனக்கு இருப்பினும்,  
மறைபொருள்கள் அனைத்தையும் அறிந்தவனாய் இருப்பினும்,  
அறிவெல்லாம் பெற்றிருப்பினும்,  
மலைகளை இடம்பெயரச் செய்யும் அளவுக்கு நிறைந்த நம்பிக்கை கொண்டிருப்பினும்  
என்னிடம் அன்பு இல்லையேல் நான் ஒன்றுமில்லை.  
என் உடைமையை எல்லாம் நான் வாரி வழங்கினாலும்  
என் உடலையே சுட்டெரிப்பதற்கென ஒப்புவித்தாலும்  
என்னிடம் அன்பு இல்லையேல் எனக்குப் பயன் ஒன்றுமில்லை.  
அன்பு பொறுமையுள்ளது;  
நன்மை செய்யும்;  
பொறாமைப்படாது;  
தற்புகழ்ச்சி கொள்ளாது;  
இறுமாப்பு அடையாது.  
அன்பு இழிவானதைச் செய்யாது;  
தன்னலம் நாடாது;  
எரிச்சலுக்கு இடம் கொடாது;  
தீங்கு நினையாது.  
அன்பு தீவினையில் மகிழ்வுறாது;  
மாறாக உண்மையில் அது மகிழும்.  
அன்பு அனைத்தையும் பொறுத்துக் கொள்ளும்;  
அனைத்தையும் நம்பும்;  
அனைத்தையும் எதிர்நோக்கி இருக்கும்;  
அனைத்திலும் மனஉறுதியாய் இருக்கும்.  
இறைவாக்கு உரைக்கும் கொடை ஒழிந்துபோம்;  
பரவசப்பேச்சு பேசும் கொடையும் ஓய்ந்துபோம்;  
அறிவும் அழிந்துபோம்.  
ஆனால் அன்பு ஒருபோதும் அழியாது.  
ஏனெனில், நமது அறிவு அரைகுறையானது;  
நாம் அரைகுறையாகவே இறைவாக்கும் உரைக்கிறோம்.  
நிறைவானது வரும் போது அரைகுறையானது ஒழிந்துபோம்.  
நான் குழந்தையாய் இருந்தபோது குழந்தையைப்போலப் பேசினேன்;  
குழந்தையின் மனநிலையைப் பெற்றிருந்தேன்;  
குழந்தையைப்போல எண்ணினேன்.  
நான் பெரியவனானபோது குழந்தைக்குரியவற்றை அறவே விட்டுவிட்டேன்.  
ஏனெனில் இப்போது நாம் கண்ணாடியில் காண்பதுபோல் மங்கலாய்க் காண்கிறோம்;  
ஆனால் அப்போது நாம் நேரில் காண்போம்.  
இப்போது நான் அரைகுறையாய் அறிகிறேன்;  
அப்போது கடவுள் என்னை அறிந்துள்ளதுபோல் முழுமையாய் அறிவேன்.  
ஆக, நம்பிக்கை, எதிர்நோக்கு, அன்பு ஆகிய மூன்றுமே நிலையாய் உள்ளன.  
இவற்றுள் அன்பே தலைசிறந்தது."
# 1 கொரிந்தியர் (நூல்)

## 1 கொரிந்தியர் நூலின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை
(வாழ்த்தும் நன்றியும்) | 1:1-9 | 302 |  |
| 2. திருச்சபையில் பிளவுகள் | 1:10 -4:21 | 302 - 306 |  |
| 3. கூடா ஒழுக்கமும் குடும்ப ஒழுக்கமும் | 5:1 - 7:40 | 306 - 311 |  |
| 4. சிலைகளுக்குப் படைக்கப்பட்டவற்றை உண்ணுதல் | 8:1 - 11:1 | 311 - 315 |  |
| 5. வழிபாடு
அ) பெண்கள் தலையை மூடிக் கொள்ளுதல்  
ஆ) ஆண்டவரின் திருவிருந்து  
இ) தூய ஆவியார் அருளும் கொடைகள் | 11:2 - 14:40
11:2-16  
11:17-33  
12:1 - 14:40 | 315 - 321
315 - 316  
316 - 317  
317 - 321 |  |
| 6. உயிர்பெற்றெழுதல் | 15:1-58 | 321- 324 |  |
| 7. இறைமக்களுக்காக நன்கொடை திரட்டல் | 16:1-4 | 324 |  |
| 8. முடிவுரை | 16:5-24 | 324 - 325 | } |
# நாடுகள் அடிப்படையில் தொல்லியல் களங்களின் பட்டியல்

இது **நாடுகளின் அடிப்படையில் வகைப்படுத்தப்பட்டுள்ள தொல்லியல் களங்களின்** பட்டியல் ஆகும்.
# நாடுகள் அடிப்படையில் தொல்லியல் களங்களின் பட்டியல்

### ஆப்கானிஸ்தான்

- பாமியன் புத்தர்கள்
- பால்க்கில் உள்ள ஹாஜி பியாதா மசூதி
# நாடுகள் அடிப்படையில் தொல்லியல் களங்களின் பட்டியல்

### அல்பேனியா

- புட்ரிண்ட் (Butrint)
- சராண்டே (Sarandë)
# நாடுகள் அடிப்படையில் தொல்லியல் களங்களின் பட்டியல்

### ஆர்மீனியா

- அராமஸ் (Aramus)
- சுவார்த்னொட்ஸ் (Zvartnots)
# நாடுகள் அடிப்படையில் தொல்லியல் களங்களின் பட்டியல்

### ஆஸ்திரேலியா

- முங்கோ ஏரி (Lake Mungo)
- கடீ ஊற்று (Cuddie Springs)
# நாடுகள் அடிப்படையில் தொல்லியல் களங்களின் பட்டியல்

### ஆஸ்திரியா

- வீனஸ் ஒஃப் வில்லண்டோஃப் (Venus of Willendorf)  
- குண்டுக்குறியிட்ட வரிசையின் உறுப்பினர்
# நாடுகள் அடிப்படையில் தொல்லியல் களங்களின் பட்டியல்

### இந்தியா

- தொலவிரா (Dholavira)
- அரிக்கமேடு
- மாமல்லபுரம்
- தஞ்சைப் பெருவுடையார் கோயில்
- குல்ஃபார்
- லோத்தல்
- கலிபாங்கன்
- சுர்கோட்டதா (Surkotada)
- உத்திரமேரூர்
- கீழடி
# நாடுகள் அடிப்படையில் தொல்லியல் களங்களின் பட்டியல்

### இந்தோனீசியா

- போரோபுதூர் (Borobudur)
- சாங்கிரான் (Sangiran)
# நாடுகள் அடிப்படையில் தொல்லியல் களங்களின் பட்டியல்

### இலங்கை

- அனுராதபுரம்
- பொலன்னறுவை
- கந்தரோடை
- மாந்தை
- பொன்பரிப்பு
- ஆனைக்கோட்டை
- பலாங்கொடை
# நாடுகள் அடிப்படையில் தொல்லியல் களங்களின் பட்டியல்

### ஈரான்

- அபதானா (Apadana)
- புக்காரா (Bukhara)
- சோக்கா சான்பில் (Choqa Zanbil)
- ஏக்பத்தானா (Ecbatana)
- கஞ்ச் பார் (Ganj Par)
- கோர்கான் (Gorgan)
- ஜோண்டி ஷாப்பூர் (Jondi Shapur)
- கஷாபுருட் (Kashafrud)
- நாக்ஷ்-ஏ ரஸ்டம் (Naqsh-e Rustam)
- பசர்காடே (Pasargadae)
- பெர்சேபோலிஸ் (Persepolis)
- சொல்தானியே (Soltaniyeh)
- சூசா (Susa)
- தாக்த்-ஈ சுலெய்மான் (Takht-i-Suleiman)
- தாங்-ஏ போலாகி (Tang-e Bolaghi)
- தாக்-ஏ பொஸ்தான் (Taq-e Bostan)
- சோரோவாஸ்த்திரிய காபா (Zoroastrian kaabeh)
# நாடுகள் அடிப்படையில் தொல்லியல் களங்களின் பட்டியல்

### ஈராக்

- பபிலோன்
- ஹத்ரா (Hatra)
- இசின் (Isin)
- நிம்ரூத் (Nimrud)
- நினூவா (Nineveh)
- சாமரா (Samarra)
- ஊர் (Ur)
# நாடுகள் அடிப்படையில் தொல்லியல் களங்களின் பட்டியல்

### கம்போடியா

- அங்கூர்
# நாடுகள் அடிப்படையில் தொல்லியல் களங்களின் பட்டியல்

### சீனா

- அன் யாங் (An Yang)
- பான்போ (Banpo)
- பாஷிடாங் (Bashidang)
- சாங்கான் (Chang'an)
- பீக்கிங் மனிதன் களம்
# நாடுகள் அடிப்படையில் தொல்லியல் களங்களின் பட்டியல்

### எகிப்து

- அபு சிம்பெல் (Abu Simbel)
- அபிடொஸ் (Abydos)
- அலெக்சாந்திரியா
- அமர்னா (Amarna)
- கொலோசி ஆஃப் மேமன் (Colossi of Memnon)
- தெயிர் அல் மதீனா (Deir al-Madinah)
- தெயிர் எல் பாஹ்ரி (Deir el-Bahri)
- எட்ஃபு (Edfu)
- எஸ்னா (Esna)
- கீசா (Giza)
- ஹெலியோபோலிஸ்
- கர்னாக் (Karnak)
- கொம் ஒம்போ கோயில் (Kom Ombo Temple)
- லக்சோர் கோயில் (Luxor Temple)
- ராமேசியம் (Ramesseum)
- தானிஸ் (Tanis)
# நாடுகள் அடிப்படையில் தொல்லியல் களங்களின் பட்டியல்

### பிரான்ஸ்

- சோவெட் குகை (Chauvet Cave)
- கிளானம் (Glanum)
- குளோசெல் (Glozel)
# நாடுகள் அடிப்படையில் தொல்லியல் களங்களின் பட்டியல்

### கிரீஸ்

- ஏதென்ஸ் (Athens)
- கொறிந்த் (Corinth)
- டெல்ஃபி (Delphi)
- எபிடோரஸ் அரங்கம் (Epidaurus theater)
- கோர்னியா (Gournia)
- கெச்ரீஸ் (Kechries)
- நோசொஸ் (Knossos)
- லிண்டொஸ் (Lindos)
- மைசீனி (Mycenae)
- மைஸ்ட்ராஸ் (Mystras)
- நாக்சாஸ் (Naxos)
- நெமியா (Nemea)
- ஒலிம்பியா (Olympia)
- பெரச்சோரா (Perachora)
- பைஸ்ட்டாஸ் (Phaistos)
- பைலாஸ் (Pylos)
- சமோத்திராஸ் கோயில் தொகுதி (Samothrace temple complex)
- வெர்ஜினா (Vergina)
# நாடுகள் அடிப்படையில் தொல்லியல் களங்களின் பட்டியல்

### பாகிஸ்தான்

- ஹரப்பா
- மெஹெர்கர்
- மொஹெஞ்சதாரோ
- தக்சிலா
# மைக்கேல் டெல்

**மைக்கேல் டெல்** (*Michael Saul Dell*, பி. பெப்ரவரி 23, 1965) டெல் நிறுவனத்தின் (*Dell, Inc.)* நிறுவனர்.போர்ஃவ்ஸ் இதழின் கணிப்பின்படி 2006 இன் உலக பணக்காரர்கள் வரிசையில் 41வது இடத்தில் உள்ளார்.
# மைக்கேல் டெல்

## இளமைக் காலம்

டெக்சாசில் பிறந்தவரான டெல் ஒரு செல்வந்த யூத குடும்பத்தவர். அவர் தனது 7 வயதில் கால்குலேட்டர் வாங்கினார். தனது பதினைந்தாவது வயதில் தன்னால் முடியுமா என்பதைப் பார்ப்பதற்காகவே ஒரு புதிய அப்பிள் II கணினியை முழுவதுமாகக் கழற்றிப் பூட்டினார். இப்பொழுது தனது மனைவி சூசன் மற்றும் நான்கு பிள்ளைகளுடன் ஒஸ்ற்றினில் வசித்து வருகிறார்.
# மைக்கேல் டெல்

## தொழில்

பல்கலைக் கழகத்தில் கற்றுக் கொண்டிருந்த காலத்தில் *பி.சி'ஸ் லிமிட்டெட்* (*PC's Limited*) என்ற நிறுவனத்தைத் தனது அறையில் ஆரம்பித்தார். தனது பத்தொன்பதாவது வயதில் கல்வியை நிறுத்தி முழு நேரமாக நிறுவனத்தில் உழைக்கத் தொடங்கினார். 1987 இல் நிறுவனத்தின் பெயரை *டெல் கம்ப்யூட்டர் கார்ப்பொரேசன்* (*Dell Computer Corporation*) என மாற்றினார். 2003 இல் பங்குதாரர்கள் *டெல்* (*Dell, Inc*) எனப் பெயரை மாற்ற வாக்களித்தனர். 2004 இல் பிரதம நிறைவேற்று அதிகாரி பதவியிலிருந்து விலகினார். ஆயினும் நிறுவனத் தலைவராகத் தொடர்கிறார்.
# சாம் வோல்ற்றன்

**சாம் வோல்ற்றன்** (தமிழக வழக்கு: சாம் வால்ட்டன்) (*Samuel Moore Walton*, மார்ச் 29, 1918 - ஏப்ரல் 6, 1992) அமெரிக்க விற்பனை நிறுவனங்களான வோல் மார்ட் (*Wal-Mart*) மற்றும் சாம்ஸ் கிளப் (*Sam's Club*) ஆகியவற்றின் நிறுவனர். வோல்ற்றன் குடும்பமே உலகின் மிகவும் பணக்காரக் குடும்பம் என்பது குறிப்பிடத்தக்கது. வோல் மார்ட் நிறுவனத்தின் முதல் விற்பனை நிலையம் 1962 இல் ஆரம்பிக்கப்பட்டது. படிப்படியாக பரந்து உலகின் மிகப்பெரிய விற்பனை நிலையமாக உருவானது. வோல் மார்ட் அமெரிக்காவில் மட்டுமல்லாது மெக்சிகோ, கனடா, அர்ஜென்டினா, பிரேசில், தென் கொரியா, சீனா, ஜெர்மனி, இங்கிலாந்து ஆகிய நாடுகளிலும் பரந்துள்ளது.
# அக்டோபர் 24

## பிறப்புகள்

- 1632 &ndash; ஆன்டன் வான் லீவன்ஹூக், டச்சு உயிரியலாளர் (இ. 1723)
- 1775 &ndash; பகதூர் சா சஃபார், இந்தியாவின் கடைசி முகலாயப் பேரரசர் (இ. 1862)
- 1804 &ndash; வில்கெம் எடுவர்டு வெபர், செருமானிய இயற்பியலாளர் (இ. 1891)
- 1827 &ndash; ரிப்பன் பிரபு, பிரித்தானிய அரசியல்வாதி, இந்திய வைசிராய் (இ. 1909)
- 1890 &ndash; சிசிர் குமார் மித்ரா, இந்திய இயற்பியலாளர் (இ. 1963)
- 1914 &ndash; இலட்சுமி சாகல், இந்திய விடுதலைப் போராட்ட செயற்பாட்டாளர், இந்தியத் தேசிய இராணுவப் போராளி (இ. 2012)
- 1915 &ndash; பாப் கார்னே, அமெரிக்க எழுத்தாளர் (இ. 1998)
- 1921 &ndash; ஆர். கே. லட்சுமண், இந்திய ஓவியர் (இ. 2015)
- 1921 &ndash; ஏ. கே. வேலன், தமிழக எழுத்தாளர்
- 1924 &ndash; சி. கதிரவேலுப்பிள்ளை, இலங்கைத் தமிழ் அரசியல்வாதி (இ. 1981)
- 1932 &ndash; இசுடீபன் கோவே, அமெரிக்க எழுத்தாளர், கல்வியாளர் (இ. 2012)
- 1940 &ndash; கி. கஸ்தூரிரங்கன், இந்திய விண்வெளி அறிவியலாளர் (இ. 2025)
- 1954 &ndash; மால்கம் டேர்ன்புல், ஆத்திரேலியாவின் 29வது பிரதமர்
- 1957 &ndash; இ. ஜெயராஜ், இலங்கை கம்பன் கழக அமைப்பாளர்
- 1971 &ndash; மல்லிகா செராவத், இந்திய நடிகை
- 1980 &ndash; லைலா, தென்னிந்தியத் திரைப்பட நடிகை
- 1983 &ndash; தீபச்செல்வன், ஈழத்து எழுத்தாளர், ஊடகவியலாளர்
- 1992 &ndash; துளசி தருமலிங்கம், இலங்கை-செருமனிய குத்துச்சண்டை வீரர்
# அக்டோபர் 24

## இறப்புகள்

- 1601 &ndash; டைக்கோ பிராகி, டென்மார்க் வானியலாளர் (பி. 1546)
- 1801 &ndash; மருது பாண்டியர், இந்திய சுதந்திர போராட்ட வீரர்கள்
- 1869 &ndash; ஜோசப் ஜாக்சன் லிஸ்டர், பிரித்தானிய இயற்பியலாளர் (பி. 1786)
- 1870 &ndash; அந்தோனி மரிய கிளாரட், எசுப்பானிய, கத்தோலிக்க மறைபோதகர் (பி. 1807)
- 1953 &ndash; மு. கதிரேசச் செட்டியார், தமிழகத் தமிழறிஞர் (பி. 1881)
- 1956 &ndash; எச். என். ரிட்லி, பிரித்தானியத் தாவரவியலாளர், மலாயாவில் ரப்பர் மரங்களை அறிமுகப்படுத்தியவர் (பி. 1885)
- 1981 &ndash; எடித் எட், அமெரிக்க ஆடை வடிவமைப்பாளர் (பி. 1897)
- 1991 &ndash; இசுமத் சுகதாய், இந்திய எழுத்தாளர் (பி. 1915)
- 1994 &ndash; காமினி திசாநாயக்கா, இலங்கை அரசியல்வாதி (பி. 1942)
- 2005 &ndash; றோசா பாக்ஸ், அமெரிக்க செயற்பாட்டாளர் (பி. 1913)
- 2006 &ndash; தரம்பால், இந்திய காந்தியவாதி, வரலாற்று ஆய்வாளர் (பி. 1922)
- 2011 &ndash; ஜோன் மெக்கார்த்தி, அமெரிக்கக் கணினி அறிவியலாளர், உணரறிவியலாளர் (பி. 1927)
- 2013 &ndash; மன்னா தே, இந்தியப் பாடகர் (பி. 1919)
- 2014 &ndash; தேனுகா, கலை, இலக்கிய விமரிசகர்
- 2014 &ndash; எஸ். எஸ். ராஜேந்திரன், தமிழ்த் திரைப்பட நடிகர் (பி. 1928)
# அக்டோபர் 24

## சிறப்பு நாள்

- அந்தோனி மரிய கிளாரட் திருவிழா
- உலக இளம்பிள்ளை வாத நாள்
- விடுதலை நாள் (சாம்பியா, ஐக்கிய இராச்சியத்திடம் இருந்து 1964)
- ஐக்கிய நாடுகள் நாள்
# டோபியாஸ் உல்ஃப்

**டோபியாஸ் உல்ஃப்** (*Tobias Wolff*, பி. 1945, அலபாமா) ஒரு குறிப்பிடத்தக்க நவீன அமெரிக்க எழுத்தாளர். பல ஆண்டுகளாகச் சிறுகதைகளை எழுதி வந்த இவர் நாவல்களையும் எழுதத் தொடங்கியுள்ளார். சிராகூஸ் பல்கலைக்கழகத்தில் பணியாற்றும் உல்ஃப் நியூயோர்க்கில் வசித்து வருகிறார். வியட்நாம் போரில் சிறப்புப் படை அதிகாரியாகப் பணியாற்றிய அனுபவங்களை *In Pharaoah's Army* என்ற தலைப்பில் நினைவுக் குறிப்புக்களாக எழுதியுள்ளார்.
# தமிழ்நாடு அரசு வலைத்தளம்

தமிழ்நாட்டு அரசின் உத்யோகபூர்வ இணையத்தளம் **தமிழ்நாடு அரசு** இணையத்தளம் ஆகும். இதன் இணைய முகவரி http://www.tn.gov.in/ ஆகும். இது ஆங்கில மொழியில் பல பயனுள்ள தகவல்களை கொண்டு இயங்குகின்றது. இதன் தமிழ் வடிவம் மிகவும் மட்டுப்படுத்தப்பட்ட, தொழில் நுட்ப ரீதியில் பின்தங்கிய ஒரு நிலையில் இருக்கின்றது.
# தமிழ்நாடு அரசு வலைத்தளம்

## தமிழ் வடிவம்

தமிழ்நாடு அரசின் தமிழ்வடிவ முதல் பக்கத்தில் பின்வரும் முக்கிய பிரிவுகள் உள்ளன:
1. ஆளுனர்
1. முதல்வர்
1. தலைமை நீதிபதி
1. அமைச்சரவை
1. சேவைகள்
1. செயலாளர்கள்
1. மாவட்ட ஆட்சியர்கள்  
இவற்றில், பொதுமக்களுக்கு அதிகம் பயனளிக்கக் கூடியது சேவைகள் பக்கம்தான்.இங்கு மிகவும் மட்டுப்படுத்தப்பட்ட தகவல்களே கிடைக்கின்றன. ஆங்கிலத்தில் பல தமிழ்நாட்டு திணைக்களங்களுக்கு இணையத்தளங்கள் இருந்தாலும் அவை தமிழில் இல்லை என்பது இங்கு குறிப்பிடத்தக்கது.
# தமிழ்நாடு அரசு வலைத்தளம்

## இணையதளக் குறை

தமிழ்நாடு அரசு அமைப்பின் இணையதளங்களாக மொத்தம் 446 இணையதளங்கள் உள்ளன. இவற்றில் 26 இணையதளங்கள் மட்டுமே தமிழ் மொழியைப் பயன்படுத்தியுள்ளன. மற்ற தளங்கள் அனைத்தும் ஆங்கில மொழியையேப் பயன்படுத்தியுள்ளன. இலங்கை, சிங்கப்பூர், மலேசியா, கனடா போன்ற நாடுகளின் அரச திணைக்களங்கள் முக்கிய தகவல்களை அங்கு வசிக்கும் சிறுபான்மையினரான தமிழர்களுக்கு தமிழில் தந்து கொண்டிருக்கின்றன. தமிழர்கள் அதிகமுள்ள தமிழ்நாட்டில், தமிழ்நாட்டு அரசின் இணையத்தளங்கள் தமிழில் இல்லை என்பது பெரும் குறைதான். தொழில்நுட்ப வகையில் தமிழில் தகவல்களை தருவதற்கு பெரிய தடைகள் எதுவும் இல்லை. இருப்பினும் இத்தளங்கள் தமிழில் செயல்படுத்துவதற்கான முயற்சிகள் இதுவரை செய்யப்படவில்லை என்கிற குறைபாடுகள் இருக்கின்றன.
# தமிழ்நாடு அரசு வலைத்தளம்

## தேசிய தகவல் மையம்

தமிழ்நாட்டு அரச இணையத்தளம் இந்தியாவின் தேசிய தகவல் மையத்தால் வடிவமைப்பு செய்யப்பட்டு வழங்கப்படுகின்றது. தேசிய தகவல் மையத்தின் பிரிவு ஒன்று தமிழ்நாட்டிலும் அமைக்கப்பட்டுள்ளது. அதன் இணைய முகவரி http://www.tn.nic.in/ ஆகும். தமிழ் நாட்டு திணைத்தளங்கள் தேசிய தகவல் மையம் - தமிழ்நாட்டு பிரிவுக்கு தமிழில் தகவல்களை வழங்கும் நிலையில் அந்த தகவல்கள் தமிழில் இணையத்தில் வழங்கப்படுவதற்கு எவ்விதக் கட்டுப்பாடுகளுமில்லை.
# தமிழ்நாடு அரசு வலைத்தளம்

## தகவல்கள் நம்பகத்தன்மை இல்லாதவையா?

"we do not assume any legal liability on the completeness, accuracy or usefulness of the contents provided in this web site." என்று Disclaimer (பொறுப்பாகாமை) பகுதியில் தெரிவிக்கப்பட்டிருக்கின்றது. அரசு தகவல்களுக்கான தளங்களில் இதுபோன்ற குறிப்புகள் தகவல்களின் நம்பகத்தன்மையைக் குறைப்பதாக உள்ளது என்கிற குறைபாடும் உள்ளது. பல தளங்கள் வெளி தகவல்களுக்கு பொறுப்பு ஏற்காமல் இருப்பதும், சில தகவல்களை விரைவாக இற்றைபடுத்த முடியாமல் இருப்பதும் வழக்கம்தான். ஆனால் அரசு தளங்கள் மொத்தத் தகவல்களுக்கும் பொறுப்பை ஏற்காமல் இருப்பது சரியல்ல என்கிற குறைபாடும் உள்ளன.
# ஆடு

**ஆடு** ஒரு தாவர உண்ணிப் பாலூட்டி விலங்கு ஆகும். தென்மேற்கு ஆசியா, கிழக்கு ஐரோப்பாவைத் தாயகமாகக் கொண்ட ஆடு மனிதனால் வெகு காலத்திற்கு முன்பே பழக்கப்பட்ட விலங்குகளில் ஒன்றாகும். 300-இற்கும் மேலான ஆட்டினங்கள் உள்ளன.. ஆடுகள் 10,000 ஆண்டுகளுக்கு முன்பிருந்தே வளர்க்கப்பட்டு வந்ததாக ஆதாரங்கள் கூறுகின்றன. . ஆயிரம் ஆண்டுகளுக்கும் மேலாக ஆடுகள் அவற்றின் இறைச்சி, பால், முடி, தோல் ஆகியவற்றிற்காக வளர்க்கப்பட்டு வருகின்றன. தற்காலத்தில் இதனை செல்ல விலங்காகவும் வளர்க்கும் போக்கு உள்ளது.  
ஐக்கிய நாடுகளின் உணவு மற்றும் வேளாண்மை அமைப்பின் கணக்குப்படி உலகம் முழுதும் 92.4 கோடி ஆடுகள் உள்ளன.
# ஆடு

## வரலாறு

மனிதனால் பழக்கப்படுத்தப்பட்ட விலங்கினங்களுள் ஆடும் ஒன்றாகும். அனடோலியாவிலுள்ள சக்ரோஸ் மலைத்தொடர் தான் ஆடுகளின் பூர்வீகம் என்று மரபணு சோதனைகள் நமக்குக் காட்டுகின்றன.
# ஆடு

## உடற்கூறியல்

ஆடுகளில் இனத்தைப் பொறுத்து உடல் எடை வேறுபடுகிறது. சிறிய ஆடுகள் 20-27 கிலோ எடையில் இருந்து பெரிய ஆடுகளான போயர் ஆடு போன்றன 140 கிலோ எடை வரை வளருகின்றன.
# ஆடு

## உடற்கூறியல்

### கொம்புகள்

பெரும்பாலான ஆடுகளுக்கு இயற்கையாகவே இரண்டு கொம்புகள் உண்டு. அவற்றின் வடிவமும் அளவும் ஆட்டினத்தைப் பொறுத்து மாறுபடும். இவற்றின் கொம்புகள் கெரட்டின் முதலான புரதங்களால் சூழப்பட்ட எலும்புகளால் ஆனவை. ஆட்டின் கொம்புகள் அவற்றின் பாதுகாப்புக்காவும் அவற்றின் ஆதிக்கத்தையும் எல்லையைக் காக்கவும் பயன்படுகின்றன.
# ஆடு

## உடற்கூறியல்

### செரிமானமும் பாலூட்டலும்

ஆடுகள் அசை போடும் விலங்குகள் இவை நான்கு அறை கொண்ட இரைப்பையைக் கொண்டுள்ளன. மற்ற அசை போடும் விலங்குகளைப் போலவே இவையும் இரட்டைப் படையிலான குளம்புகளைக் கொண்டுள்ளன. பெட்டையாடுகளின் மடியில் இரு காம்புகள் உள்ளன. எனினும் விதிவிலக்காக போயர் ஆட்டுக்கு மட்டும் எட்டு காம்புகள் வரை இருக்கலாம்.
# ஆடு

## உடற்கூறியல்

### கண்கள்

ஆடுகளுக்கு கண்ணின் கருமணியானது கிடைமட்டமாக கோடு போன்று காணப்படுகிறது.
# ஆடு

## உடற்கூறியல்

### தாடி

கிடா, பெட்டையாடு இரண்டுக்குமே தாடி உண்டு.
# ஆடு

## பயன்பாடு

பொதுவாக ஆடுகள் 15 முதல் 18 ஆண்டுகள் உயிர்வாழ்கின்றன. இறைச்சியும் பாலும் பெறுவதற்காக ஆடுகள் வளர்க்கப்படுகின்றன. ஆட்டிறைச்சி பொதுவாக தெற்காசிய நாடுகளில் கோழியிறைச்சிக்குப் பிறகு பரவலாகப் பயன்படுத்தப்படுகிறது.
# ஆடு

## தமிழ்நாட்டு ஆட்டு இனங்கள்

தமிழ்நாட்டில் பல ஆடுகளின் இனங்கள் உள்ளன. அவை கொடி ஆடு, கன்னி ஆடு, பல்லை ஆடு என்பன.
# ஆடு

## மேலும் பார்க்க

- காட்டு ஆடு
- வெள்ளாடு
- வளர்ப்புச் செம்மறியாடு
# ஆரிய ஆக்கிரமிப்புக் கொள்கை

**ஆரிய ஆக்கிரமிப்புக் கொள்கை** என்பது, பொ.ஊ.மு இரண்டாவது ஆயிரவாண்டு(1000 - 2000) அளவில் இந்தோ-ஐரோப்பிய அல்லது ஆரிய மொழி பேசும் இனத்தவர் இந்தியாவுக்குள் நுழைந்தது தொடர்பிலான ஒரு கொள்கை ஆகும். இது பரந்த அளவிலான இந்தோ-ஐரோப்பிய இடப்பெயர்வுடன் தொடர்புள்ளது. இந்தோ-ஆரிய மொழி பேசுவோர் ஐரோப்பாவில் அல்லது மத்திய ஆசியாவில் தோன்றி, உலகில் அவர்கள் இன்று வாழுகின்ற பகுதிகளுக்குப் பரந்து சென்றமை பற்றிய கோட்பாடு இன்று பரவலாக ஏற்றுக்கொள்ளப்பட்டது ஆகும். ஆயினும், இந்தியாவுக்குள் அவர்கள் நுழைந்த முறைபற்றிச் சர்ச்சைகள் நிலவுகின்றன. ஆரிய ஆக்கிரமிப்புக் கொள்கை, அவர்களின் இடப்பெயர்வு வன்முறையோடு கூடிய ஆக்கிரமிப்பு நடவடிக்கை எனக் கருதுகிறது.
# ஆரிய ஆக்கிரமிப்புக் கொள்கை

## கோட்பாட்டின் வரலாற்றுப் பின்னணி

இந்தோ ஐரோப்பியர், மற்றும் அவர்கள் பேசும் மொழிகள் தொடர்பான ஆராய்ச்சிகள், 1790 இல், வில்லியம் ஜான்ஸ் என்பார், சமஸ்கிருதத்துக்கும், கிரேக்கம், லத்தீன் முதலிய மொழிகளுக்கும் இடையிலான தொடர்புகள் பற்றி எடுத்துக்காட்டி அவை முன்னிருந்து அழிந்துபோன இன்னொரு மொழியிலிருந்து தோன்றி இருக்கலாம் என்று எழுதியதிலிருந்தே தொடங்கின. அவர் ஜெர்மானிக் மொழிகளும், செல்ட்டிக் மொழிகளும்கூட அதே மொழியிலிருந்தே தோன்றியிருக்கக்கூடும் எனவும் கருதினார். இது பின் வந்த ஆய்வாளர்களால் உறுதிப்படுத்தப்பட்டதுடன், ஸ்லாவிக் மொழிகளும் இதே தொடக்க மொழியிலிருந்தே உருவாகின எனக் கண்டு பிடித்தனர்.
# ஆரிய ஆக்கிரமிப்புக் கொள்கை

## கோட்பாட்டின் வரலாற்றுப் பின்னணி

### மூலம் பற்றிய ஆய்வுகள்

சில ஆய்வாளர்கள், குறிப்பாக 1808 இல், பிரெட்ரிக் ஸ்கிலேகல் (Friedrich Schlegel) போன்றவர்கள், இந்தியாவே இந்தோ ஐரோப்பியப் பண்பாட்டின் தொடக்க இடமாக இருக்கக்கூடும் எனக் கருதினார். வேறு சில ஆய்வாளர்கள், மொழிகளில் பரவலை, விவிலியத்தில் சொல்லப்பட்ட மனிதத்தோற்றத்தின் அடிப்படையில் பொருத்துவதற்கு முயற்சித்தார்கள். மொழிகளிடையான குழப்பநிலை (Confusion of tongues) மற்றும் பேபெல் கோபுரத்தின் வீழ்ச்சி தொடர்பாக விவிலியத்தில் சொல்லப்பட்ட நிகழ்வுகளை அவர்கள் இந்த ஆய்வுகளுக்குள் பொருத்த முயன்றனர். விவிலியத்தில் சொல்லப்பட்ட ஜஃபேத் (Japheth) என்னும் இனக்குழுவினர், மெசொப்பொத்தேமியா அல்லது அனத்தோலியாவில் இருந்து, காக்கேசசுக்கும் பின்னர் ஐரோப்பாவுக்குள்ளும் சென்றதாகக் கருதப்பட்டது. இது பொது மூலம் ஒன்றைக் கொண்ட மொழிகள் பரவியதோடு ஒத்ததாகக் காணப்பட்டது. அத்துடன், இந்தோ ஆரிய மொழிகளின் தோற்றத்தை இந்தியாவுக்கு மிகவும் அண்மையில் கொண்டு வந்தது.  
1840 அளவில், இந்தோ ஐரோப்பிய மொழிகளின் பரவல் பற்றிய ஆய்வுகளில் ஈடுபட்டவர்கள், இந்தியா, இந்தோ ஐரோப்பிய மொழிப் பகுதியின் எல்லையில் இருப்பதையும், மூல இடத்துக்கு அண்மையில் மொழிகள் கூடுதலான பிரிவுகளாக அமைந்திருக்கும் என்ற கோட்பாட்டையும் பயன்படுத்தி, அது ஒரு மூல இடமாக அமைய முடியாது என்று தீர்மானித்தனர். அத்துடன், ஈரானியர்களின் புனித நூல்களில் வடக்கிலுள்ள தாயகம் பற்றிக் குறிப்பிட்டிருப்பதையும், இந்துக்களின், இருக்கு வேதத்தில் உள்ள போர்கள் பற்றிய வர்ணனைகளை முன்வைத்தும், ஆரியர்கள் வடக்கிலிருந்து இந்தியாவுக்குள் வந்தனர் என்று முடிவு எடுத்தனர்.  
இந்தக் கோட்பாடு சிறப்பாக மாக்ஸ் முல்லர் (Friedrich Max Müller) என்னும் மொழியியலாளரின் ஆய்வுகளுடன் தொடர்புபட்டது. இவர்,ஆரியர்கள் பக்ட்ரியாவிலிருந்து அல்லது அதனிலும் வடக்காக மத்திய ஆசியப் புல்வெளிப் பகுதியில் உள்ள ஒரு இடத்திலிருந்து கி.மு 1500 ஆம் ஆண்டளவில் இந்தியாவுக்குள் புகுந்ததாகக் கூறினார். வேதக் கடவுள்களுக்கும், கிரேக்க, ரோம மற்றும் நோர்ஸ் புராணங்களில் காணும் கடவுள்களுக்கும் தொடர்பு கண்ட அவர், ஐரோப்பியப் பண்பாடு மத்திய ஆசியாவைச் சேர்ந்த ஆதி ஆரியர்களிடமிருந்தே தோன்றியிருக்கலாம் எனவும் கணித்தார்.
# ஆரிய ஆக்கிரமிப்புக் கொள்கை

## கோட்பாட்டின் வரலாற்றுப் பின்னணி

### மொழியியல் ஆய்வுகள்

இந்தோ ஐரோப்பிய மொழிகளில், அண்ணவினமாதல் (palatalization) போன்ற ஆய்வுகளும், பிற மொழியியல் ஆய்வுகளும், இந்தோ ஐரோப்பிய மொழிகளின் முதன் மொழி இந்தியாவில் தோன்றியிருக்கக்கூடும் என்ற கருத்தை ஆதரிக்கவில்லை.
# ஆரிய ஆக்கிரமிப்புக் கொள்கை

## பிற்கால வளர்ச்சிகள்

1920 ஆம் ஆண்டில் சிந்துவெளிப் பண்பாட்டின் அழிபாடுகள் கண்டு பிடிக்கப்பட்டதோடு, இந்தோ ஐரோப்பியர்கள் அல்லது ஆரியர்கள் இந்தியாவில் தோன்றியிருக்கக்கூடும் என்ற கருத்து மேலும் ஆட்டம் கண்டது. சிந்துவெளி நாகரீகம் வீழ்ச்சியடைந்த காலமும், ஆரியர்கள் இந்தியாவுக்குள் புகுந்த காலமும் பொருந்தி வந்தது, ஆரிய ஆக்கிரமிப்புக் கொள்கைக்கு ஒரு தனியான சான்றாகக் கருதப்பட்டது. போர்களில் இறந்தது போல் காணப்பட்ட பல எலும்புக் கூடுகள் அகழ்வுகளின்போது மேற்பகுதியில் காணப்பட்டமையும், சிந்துவெளியின் வன்முறைமூல வீழ்ச்சிக் கருத்துக்கு உரம் இட்டது.  
வரலாற்றுக்கான இந்திய ஆய்வு மையத்தைச் சேர்ந்த டி. என். திரிபாதி, பாகிஸ்தான் ஆய்வாளர்கள் டி.என்.ஏ வினைக் கொண்டு செய்த சோதனைகளின் முடிவுகளின் அடிப்படையில் இந்தியாவின் வடக்கு மற்றும் தெற்குப்பகுதி மக்களிடையே ஆரிய திராவிட வேறுபாடுகள் காணப்படவில்லை என்றார். கிறிஸ்துவுக்கு 15,000 ஆண்டுகளுக்கு முன்னர் ஆரியர்கள் இந்தியாவுக்கு வந்தனர் எனும் வாதம் தவறானது எனவும் அவர் கருத்து வெளியிட்டார் .
# ஆரிய ஆக்கிரமிப்புக் கொள்கை

## எதிர்வாதம்

சிலர் மாக்ஸ் முல்லர் இந்தியர்களது மதமான இந்து மதம் அவர்களை இயக்குகிறது என்று கருதியதாகவும், அதன் பிடியிலிருந்து அவர்கள் வெளியே வந்தால் அவர்களை அடக்குவது சுலபம் என்றென்னி வேண்டுமென்றே இந்த கொள்கையை உருவாக்கியதாகவும் கருதுகின்றனர். இதன் மூலம் ரிக் வேதத்தின் தன்மையை கெடுத்து, இந்தியர்கள் மனதில் பிரிவினைவாத எண்ணத்தை உருவாக்கி அவர்களை ஆளலாம் என்றவர் எண்ணியதாக கூறுகின்றனர். மேற்குறிப்பிட்ட எண்ணத்தில் அவர் தன் மனைவிக்கு எழுதிய கடிதத்தையும் இக்கொள்கையின் எதிர்வாதத்திற்கு ஆதரமாக காட்டுகின்றனர்.
# வோல் மார்ட்

**வோல் மார்ட்** (தமிழக வழக்கு:**வால் மார்ட்**) அமெரிக்காவில் அமைந்துள்ள நிறுவனமாகும். இது 2006 இல் விற்பனை அடிப்படையில் எக்சான் மோபில் இற்கு அடுத்ததாக உள்ள உலகின் இரண்டாவது பெரிய நிறுவனமாகும். வோல் மார்ட் நிறுவனத்தின் முதல் விற்பனை நிலையம் 1962 இல் சாம் வோல்ற்றனால் ஆரம்பிக்கப்பட்டது. 1972 இல் நியூ யோர்க் பங்குச் சந்தையில் நிரற்படுத்தப்பட்டது. படிப்படியாகப் பரந்து உலகின் மிகப்பெரிய விற்பனை நிலையமாக உருவானது. வோல் மார்ட் அமெரிக்காவில் மட்டுமல்லாது மெக்சிகோ, கனடா, அர்ஜென்டினா, பிரேசில், தென் கொரியா, சீனா, ஜெர்மனி, இங்கிலாந்து ஆகிய நாடுகளிலும் பரந்துள்ளது.
# வோல் மார்ட்

## வெளி இணைப்பு

- வால்மார்ட்
# தசரதன் (திரைப்படம்)

***தசரதன்*** என்பது1993ஆம்ஆண்டுராஜா கிருஷ்ணமூர்த்திஇயக்கத்தில்வெளிவந்த ஒருதமிழ்திரைப்படம் ஆகும்.
இப்படத்தில் சரத்குமார், ஹீரா ஆகியோர் முக்கிய கதாபாத்திரங்களிலும்
சிவகுமார், சரண்யா மற்றும் காந்திமதி ஆகியோர் துணை கதாபாத்திரங்களிலும் நடித்துள்ளனர்.
எதிர்மறையானவிமர்சனங்களைப்பெற்றபோதிலும்நீண்ட நாள், அதிகஅளவுவசூல்சாதனைபெற்றுள்ளது
# தசரதன் (திரைப்படம்)

## நடிப்பு

- சரத்குமார்
- ஹீரா ராசகோபால்
- சிவகுமார்
- சரண்யா பொன்வண்ணன்
- காந்திமதி
- சார்லி
# விக்கிப்பீடியா:ஆலமரத்தடி/தொகுப்பு05

## பெயர்சொற்களை தமிழாக்கம் அல்லது ஒலிபெயர்த்தல் செய்யும்பொழுது ஏற்படும் தவறு
:ஆங்கில வழிமாற்றுப் பக்கங்களை சோதனை அளவில் சிறிய முறையில் கூகுள் எர்த்துக்காக உருவாக்கலாம் என்று முன்னர் உமாபதியின் பேச்சுப் பக்கத்தில் கருத்து தெரிவித்து இருந்தேன். ஆனால், அதை விட எளிய மாற்று வழி ஒன்று தோன்றுகிறது. சிறிய அளவில் என்றாலும் பெரிய அளவில் என்றாலும் பக்கத் தலைப்புகள் ஆங்கிலத்தில் இருப்பதும், அவை அகர வரிசைப்பட்டியலில் முதல் இடத்தை அடைத்துக் கொண்டிருப்பதும், அவை அனைத்தும் வழிமாற்றுகளாய் இருப்பதும் நல்ல தோற்றத்தை தராது. மாற்றாக, இவ்வழிமாற்றுகளை ஒரு பயனர் பக்கத்தின் துணைப்பக்கங்களாக உருவாக்கலாம். தவிர, இன்னொரு மென்பொருளில் தமிழ் இணைப்புகள் தர முடியாது என்ற குறைக்காக நம் தளத்தில் மாற்றங்கள் செய்வதும் தேவையான நடவடிக்கையா என்பது தெரியவில்லை. உமாபதி, சோதனை அளவில் சிறிதாக இதை செயற்படுத்தினாலும், இது போல் கோரும் பிற பயனர்களுக்கும் மறுப்பு தெரிவிக்க முடியாது. கூகுள் எர்த் போக, பிற சில தளங்களிலிருந்து தமிழ் இணைப்புகள் தருவதில் சிக்கல் அறிந்த பிரச்சினை தான். இவற்றை தீர்க்கும் முகமாக ஓர் ஆலோசனையை முன்வைக்கிறேன். எடுத்துக்காட்டுக்கு, சோதனை நோக்கில் user:redirects என்ற பயனர் கணக்கை துவக்கியுள்ளேன். தேவையான வழிமாற்றுக்களை இதன் துணைப்பக்கங்களாக உருவாக்கிக் கொள்ளலாம். எடுத்துக்காட்டுக்கு, சென்னை என்ற கட்டுரைக்கான ஆங்கில வழிமாற்றுப் பக்கத்தை user:redirects/chennai என்று உருவாக்கலாம். இதன் மூலம் url ஆங்கிலத்தில் இருப்பதோடு கட்டுரைப் பெயர்வெளியிலோ, அகர வரிசைப் பட்டியலிலோ நெரிசல் ஏற்படுத்தாமல் இருக்கும். நம் பிரச்சினையையும் தீர்த்து வைக்கும். இது போல் எத்தனை துணைப்பக்கங்களை வேண்டுமானால் உருவாக்கிக்கொள்ளலாம். இது போன்ற அனைத்து வழிமாற்றுக்களையும் ஒரே பயனர்பக்கத்தில் இருந்து பார்த்துக் கொள்ளவும் முடியும். இந்த ஆலோசனை குறித்த உங்கள் கருத்துக்களை தெரிவிக்கவும்--ரவி 23:38, 26 செப்டெம்பர் 2006 (UTC)
# விக்கிப்பீடியா:ஆலமரத்தடி/தொகுப்பு05

## கட்டுரை எண்ணிக்கை முதலியன
:::சுந்தர், ஜிம்போ தந்த தரவில் எனக்கு ஆச்சரியம் ஏதும் இல்லை. தமிழ்நாட்டில் இன்னும் இணையம் முழு நேரமும் குறைந்த விலையில் நிறைந்த தரத்தில் ஊடுறுவாததே இதற்கு காரணம். இணைய வசதிகள் கூடக் கூட தமிழ் விக்கிபீடியாவுக்கான வருகையும் அதிகரிக்கும். அவர் தந்த தகவல்கள், பேட்டிகள் ஏதும் இணையத்தில் அணுகக்கூடியதாய் இருந்தால் தெரிவிக்கவும். இந்த சந்திப்பை பற்றி இன்னும் விரிவான வலைப்பதிவுக் குறிப்போ விக்கிபீடியா குறிப்போ தந்தால் நன்றாக இருக்கும். தமிழ் விக்கிபீடியாவில் இருந்து வேறு யார் கலந்து கொண்டார்கள்?--ரவி 12:56, 3 அக்டோபர் 2006 (UTC)
::::விரைவில் விரிவான தகவல்களைத் தருகிறேன். தற்போதைக்கு என் வலைப்பதிவிலிருந்து வரும் இணைப்புகள் வழி செல்லுங்கள். த.வியிலிருந்து நான் மட்டுமே கலந்து கொண்டேன். சில நாட்கள் முன்பு சிவகுமாரையும் விக்னேசையும் சந்தித்தபோது குறிப்பிட்டாலும், கடைசி நிமிடத்தில் அவருக்கு நினைவுபடுத்தத் தவறிவிட்டேன். விரைவில் த.வி. கூட்டம் ஒன்றை நடத்துவோம். -- Sundar <sup>\பேச்சு</sup> 13:07, 3 அக்டோபர் 2006 (UTC)  
சுந்தர், தகவல்களுக்கு மிக்க நன்றி. என் கணிப்பில் இன்றளவும் தமிழே இந்தியத் துணைக்கண்ட மொழிகளில் முதலிடம் வகிக்கின்றது. அடுத்ததாகக் கன்னடம், பிறகு தெலுங்கு என்பதாக என் கணிப்பு. கன்னடம் மிகச் சிறந்த முறையில் முன்னேறி (தரத்திலும் எண்ணிக்கையிலும்) முன்னேறி வருகின்றது. தமிழ் விக்கியைத் தரத்தில் வெல்லக்கூடியது கன்னடம்தான் (என் கணிப்பில்). தெலுங்கு, வங்காளம், மராத்தி ஆகிய மொழிகள் எண்ணிக்கையளவிலே முன்னணியில் இருந்தாலும், அவை வளமான வளர்ச்சியாக எனக்குத் தென் படவில்லை. இக்கருத்துக்கள், சிறு எண்ணிக்கையான கட்டுரைகளைக்கண்டும் எவ்வகையான கட்டுரைகள் எழுதப்பட்டுள்ளன என்றும், மொழியறிவு இல்லாமல் தேர்ந்து திரட்டிய கருத்தக்கள்தான். இவை குற்றமுடைய அல்லது தவறான கணிப்பாகவும் இருக்கலாம். எண்ணிக்கையைக் தரம் குன்றாமல் கருத்துப் பரட்சியுடன் கூட்டுவது மிகத்தேவையானது. இதற்கு இன்னும் பல ஆவலுடைய பயனர்கள் தேவை. நண்பர்களிடம் எடுத்துச் சொல்லி, ஓரிரண்டு கட்டுரைகளாவது எழுதச்சொல்லவேண்டும். எத்தனையோ தமிழர்கள் 'பிலாகுகள் (வலையேடுகள்) வைத்து எழுதி வருகிறார்கள். அவர்களில் பலரும் இங்கு ஆக்கங்கள் அளிக்க வல்லவர்கள். வருங்காலத்தில் இன்னும் அதிக வரவேற்பும் பங்களிப்பும் ஏற்படும் என்று உறுதியாக நம்புகிறேன்.--C.R.Selvakumar 15:22, 3 அக்டோபர் 2006 (UTC)செல்வா
# விக்கிப்பீடியா:ஆலமரத்தடி/தொகுப்பு05

## விக்கிபீடியாவுக்கு ஏன் தமிழ்நாட்டில் இருந்து பங்களிப்பாளர்கள் இல்லை?
: :) -- Sundar <sup>\பேச்சு</sup> 16:17, 6 அக்டோபர் 2006 (UTC)  
..(இந்த தேர்தலுக்கு இலவச தொலைக்காட்சிப் பெட்டி, செயற்கை கோள் தொலைக்காட்சி இணைப்பு, எரிவாயு அடுப்பு தந்தார்கள்..இனி அடுத்த தேர்தலுக்கு மிச்சமிருப்பது நகர்பேசியும் கணினியும் தான்! அதற்கடுத்த தேர்தலில் இரு சக்கர வாகனம் முதல் ஹெலிகாப்டர் வரை எதிர்பார்க்கலாம் :)) :)--Natkeeran 16:10, 6 அக்டோபர் 2006 (UTC)  
:: Mariano Anto Bruno Mascarenhas தமிழ்நாட்டிலிருந்து மருத்துவம் தொடர்பான கட்டுரைகளை எழுதி த.வி யில் பங்களித்துவருகிறார் என்பது ஒரு மகிழ்சியான செய்தி. - விஜயஷண்முகம் 13:21, 8 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## மாற்றுமுறையில் கட்டுரை எண்ணிக்கை

மாற்றுமுறையில் கட்டுரை எண்ணிக்கை கணக்கெடுக்கப்படும்போது Articles that contain at least one internal link and 200 characters readable text, (disregarding wiki- and html codes, hidden links, etc.; also headers do not count) மட்டுமே கட்டுரைகளாகக் கருதப்படுகின்றன. சிறப்பாக அமைக்கப்படும் ஒரு விக்கிபீடியாவில் வழமைமுறை எண்ணிக்கைக்கும் மாற்றுமுறை எண்ணிக்கைக்கும் இடைவெளி குறைவாகவே இருக்கும்! தமிழில் மிகச்சிறு கட்டுரைகளை அகற்றி அல்லது விரிவாக்கி வருகிறோம். ஆதலால் இடைவெளி இன்னும் குறையும் என எதிர்பார்க்கலாம். தொடராப் பக்கங்கள் இல் காணப்படும் சுமார் 150 கட்டுரைகள் விக்கி உள்ளிணைப்பு அற்றவை என்பதால் மாற்று முறையில் கட்டுரைகளாகக் கருதப்படவில்லை என்றே தோன்றுகிறது. ஆதலால் விக்கியாக்கத்தில் ஈடுபாடு காட்டும் பயனர்கள் *தொடராப் பக்கங்கள்* இற்குச் சென்று விக்கியாக்கத்திலீடுபட்டால் மாற்றுமுறை எண்ணிக்கையை அதிகரிக்கலாம் என நினைக்கிறேன். நன்றி. கோபி 17:25, 3 அக்டோபர் 2006 (UTC)  
கோபி நீங்கள் சொல்வது சரி. --Natkeeran 19:50, 3 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## வழிமாற்றிகளின் அவசியம்

இணையக் கலைக்களஞ்சியமான விக்கிபீடியாவில் வாசகர் தேடுதலின் மூலமே கட்டுரையைச் சென்றடைவதே வழக்கமானதும் இலகுவானதும் ஆகும். ஆனால் பெயர்கள் குறிப்பாக பிறமொழிப் பெயர்கள் மற்றும் பிறமொழிச் சொற்களின் உச்சரிப்பு போன்றன நபர்களுக்கும், பிரதேசங்களுக்கும் (எ. கா: தமிழகம்-ஈழம்) இடையில் வேறுபடுவதால் அவற்றுக்கான பொருத்தமான வழிமாற்றிகள் அவசியம். ஆதலால் சிவகுமார் மற்றும் உமாபதி ஆகியோர் உருவாக்கி வரும் சில வழிமாற்றிகளின் பயன்பாடு முக்கியமானதாகும். ஆயினும் பெரும்பாலான சந்தர்ப்பங்களில் பக்கங்களை நகர்த்தும் போது விடப்படும் வழிமாற்றிகள், பேச்சுப் பக்கங்களின் வழிமாற்றிகள் நீக்கப்பட வேண்டியவை.  
தவி யில் வழிமாற்றிகளின் எண்ணிக்கை இதுவரை நான் நீக்கியவற்றின் பின்னர் ஆயிரத்தை நெருங்குகின்றன. அனைத்தையும் பார்வையிடக் கூடியதாக இருக்கிறது ஆதலால் சில பயனர்களாவது அவை அனைத்தையும் பார்த்து அவசியமற்றவற்றை நீக்கிவிடுமாறு கேட்டுக் கொள்கிறேன். மிக நீளமான பெயர்களில் அமைந்த வழிமாற்றிகள் தவறில்லாதவையாக இருந்தாலும் அவை தேடலில் பயன்படாதவை என்பதால் நீக்குவதே சரியானதாகும் என நினைக்கிறேன். மேலும் நான் அவசியமற்றதெனக் கருதிய பெருமளவு வழிமாற்றிகளை நீக்கும் போது இப்பக்கத்தை இணைத்தவையைக் கவனிக்காதுவிட்ட சந்தர்ப்பங்களும் உண்டு. அதனால் சில தவறுகள் நேர்ந்திருக்கலாம். அவற்றுக்கு வருந்துகிறேன்.  
இனி வருங்காலங்களில் நிர்வாகிகள் நகர்த்தற்பதிவுகளை அவதானித்து அவசியமற்ற வழிமாற்றிகளை நீக்கிவருமாறு பரிந்துரைக்கிறேன். குறிப்பாகப் பேச்சுப் பக்க வழிமாற்றிகள் தேவையே இல்லாதவை. பக்கங்களின் மொத்த எண்ணிக்கையும் வழிமாற்றிகளின் எண்ணிக்கையும் விக்கியின் தரத்தைச் சற்று விளக்கக் கூடியவையாதலால் பலநூற்றுக்கணக்கில் அவசியமற்ற பக்கங்கள் இருப்பதாற் பயனில்லை. நன்றி.
கோபி 13:10, 30 செப்டெம்பர் 2006 (UTC)  
:இயன்றவரை உதவுகிறேன், கோபி--ரவி 15:50, 30 செப்டெம்பர் 2006 (UTC)  
:: நல்ல பரிந்துரை. இந்த வேண்டுகோளை பொருத்தமான கையேடுகளில் சேர்க்க வேண்டும். --Natkeeran 19:41, 3 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## இந்திய மொழி விக்கிகள்

- Bengali Wikipedia crosses 10,000 articles http://tech.monstersandcritics.com/news/article_1206718.php/Bengali_Wikipedia_crosses_10000_articles
# விக்கிப்பீடியா:ஆலமரத்தடி/தொகுப்பு05

## சிறப்பு:Preferences

சிறப்பு:Preferences பக்கத்தில் "உரைக் கட்ட அளவுகள்" பட்டையில் "Add pages I create to my watchlist" என்று ஆங்கிலத்தில் ஒருமுறையும் "நீங்கள் தொகுத்த பக்கங்களை, உங்கள் கவனிப்புப் பட்டியலில் சேருங்கள்" என்று தமிழில் ஒருமுறையும் கொடுக்கப்பட்டுள்ளது. நிர்வாகி் யாரேனும் இதை கவனித்து இதில் ஆங்கிலத்தில் உள்ளதை நீக்குவீர்களா ?  
மேலும் சிறப்பு:Preferences பக்கத்திற்கு இட்டுச்செல்லும் "my preferences" என்ற சுட்டியையும் தமிழில் அமைத்தால் சிறப்பாக இருக்கும். - விஜய் 14:36, 8 அக்டோபர் 2006 (UTC)  
: முதல் விடயத்தில் நிர்வாகிகள் எதுவும் செய்யமுடியாது என்று நினைக்கிறேன். "my preferences" தமிழாக்கப்பட்டு விட்டது. Mayooranathan 15:44, 9 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## 

தமிழ் விக்கிபீடியாவில் புதைந்து கிடக்கும் பல சிறப்புக்கட்டுரைத் தகுதியை பெறாத கட்டுரைகளை தகுந்த முறையில் காட்சிப்படுத்த் எடுக்கப்பட்ட ஒரு முயற்சியே இது. இப்பக்கத்தை நோக்கி சில கூற்றுக்கள்:
- ஒவ்வொரு மாதமும் ஒரு பயனர் தெரிவுகளை மேற்கொள்ளலாம்.
- தெரிவுகள் சிறப்புக்கட்டுரைகளகாவோ அல்லது உங்களுக்குத்தெரியுமா கட்டுரைகளாகவோ அல்லாமல் மற்றவையாக அமைந்தல் வேண்டும்.
- முன்னர் தெரியப்பட்டவையை மீண்டும் select செய்யாமல் இருப்பது நன்று.
- ஓரளவு தகவல்களையாவது தாங்கியிருக்க வேண்டு.
- ஓரளவு பூர்தியான கட்டுரைகள் நன்று.
- ஒவ்வொரு கட்டுரைக்கும் ஒரு படிமமாவது இணைத்தல் நன்று.
- ஒரே (பிரதம) பயனரால் எழுதப்பட்ட பல கட்டுரைகளைத் தெரிதலைத் தவிர்த்தல் நன்று.
- விரும்பினால் பட்டியல், காலக்கோடு போன்றவற்றையும் தெரியலாம்.  
பெயர் சற்று இடிக்கின்றது, வேறு எதாவது பரிந்துரைகள்...
பிற பயனர்களின் கருத்துகளும் வேண்டப்படுகின்றன. பலத்த ஆட்சோபனை இருந்தால், அவை என்னவென்று தெளிவுபடுத்தினால் இத்திட்டத்தை கைவிடலாம். --Natkeeran 05:53, 9 அக்டோபர் 2006 (UTC)
:வடிவமைப்பு நன்று நற்கீரன். சிக்கல் இற்றைப்படுத்துவதில்தான் உள்ளது. :( உங்களுக்குத் தெரியுமா பகுதியே பல நாட்களாக இற்றைப்படுத்தப் படாமல் உள்ளது. :( -- Sundar <sup>\பேச்சு</sup> 11:52, 12 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## சோழர்

ஆங்கில விக்கியில் எதிர்வரும் அக்டோபர் 16 அன்று முதல் பக்கத்தில் சோழர் கட்டுரை (:en:Chola dynasty) காட்சிப்படுத்தப்பட உள்ளது. அன்று சோழர் தமிழ் கட்டுரைக்கும் பல பயனர்கள் வர வாய்ப்புண்டு. தற்போது 153 பார்வைகள் பெற்றுள்ள அக்கட்டுரை எத்தனை பார்வைகள் அன்றைய தினம் பெறுகிறது என்று பார்ப்போம். மேலும், அந்த நாளுக்கு முன்னதாக அக்கட்டுரையை மேம்படுத்தினால் நம் தளத்தின் மீதான மதிப்பு கூடும். -- Sundar <sup>\பேச்சு</sup> 11:52, 12 அக்டோபர் 2006 (UTC)
:நன்றி சுந்தர், தமிழாக்கங்களை சளைக்காமல் அளித்துவரும் மயூரநாதனுக்கும் பாராட்டுக்கள். ஆங்கில விக்கிபீடியாவில் முதற்பக்கத்தில் சோழர் இன்று காட்சியில் உள்ளது பெரும் மகிழ்ச்சிக்குரிய விடயம். --Umapathy 17:52, 16 அக்டோபர் 2006 (UTC)
:இன்று காலையில் இருந்து அது வேலை செய்வதாகத் தெரியவில்லை. முதல் பக்கம் 12032 முறை பார்க்கப்பட்டதாக உள்ளது. இன்று முழுவதும் இது அதிகரிக்க வில்லை. --Sivakumar <sup>\பேச்சு</sup> 12:02, 12 அக்டோபர் 2006 (UTC)
::இப்போது வேலை செய்கிறது என்று நினைக்கிறேன். 153 இலிருந்து 155 ஆகியுள்ளது. -- Sundar <sup>\பேச்சு</sup> 12:44, 12 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## விக்சனரி கூகுள் குழுமம்

தமிழ் கலைச்சொல்லாக்கத்துக்கும் தமிழ் விக்சனரி தள செயல்பாடு, பங்களிப்புக்கும் ஏதுவாக தமிழ் விக்சனரி கூகுள் மடலாடற்குழு தொடங்கப்பட்டுள்ளது. முகவரி - http://groups-beta.google.com/group/tamil_wiktionary இம்மடலாடற்குழுவில் நீங்கள் இணைவது மூலம் தமிழ் கலைச்சொல்லாக்க உரையாடல்களில் ஈடுபடலாம். இக்குழுவில் எழும் கருத்தொத்த பரிந்துரைகள் தமிழ் விக்சனரியில் ஆர்வமுடைய பயனர்களால் அங்கு சேர்க்கப்படும். தற்போது, கணினி மற்றும் தொடர்பாடல் நுட்பச்சொற்கள் மட்டும் உரையாடப்பட்டு வந்தாலும் இக்குழுவின் பயனர் எண்ணிக்கை அதிகரிக்க அதிகரிக்க வருங்காலத்தில் பல துறை உரையாடல்களும் நிகழ்வது உறுதி.--ரவி 03:49, 17 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## செய்திக் கட்டுரைகள்

தமிழ் விக்கிபீடியாவுக்கு வருகை தருவோர் நடப்பு நிகழ்வுகளில் காட்டும் ஆர்வம் புள்ளி விவரங்கள் மூலம் அறியத்தக்கது. எனவே, செய்தி முக்கியத்துவம் வாய்ந்த கட்டுரைகளை முன்னுரிமை கொடுத்து தொடர்ந்து உருவாக்கித் தருமாறும், அவற்றை மேம்படுத்தி தருமாறும் வேண்டுகிறேன். அடுத்து முதற்பக்கச் செய்திகளில் இடம்பெறத்தக்க கட்டுரைகள் - சிக்குன்குனியா, டெங்கு காய்ச்சல், பான் கீ மூன் (:en:Ban Ki-moon), முஹம்மத் யூனுஸ் (:en:Muhammad Yunus), க்ரமீன் வங்கி (:en:Grameen Bank)--ரவி 03:49, 17 அக்டோபர் 2006 (UTC)
# விக்கிப்பீடியா:ஆலமரத்தடி/தொகுப்பு05

## 5000 கட்டுரைகள்

ganeshbot தொடர்ந்து இயங்குவதால் இன்று நாம் 5000 கட்டுரைகளை எட்டுவோம் என்று நினைக்கிறேன். --கோபி 16:59, 20 அக்டோபர் 2006 (UTC)  
நிச்சியமாக ஒரு மைல்கல்தான். தமிழ் விக்கிபீடியர்கள் அனைவருக்கும் பாராட்டுக்கள். --Natkeeran 17:06, 20 அக்டோபர் 2006 (UTC)  
Very well possible. I just counted the articles (that have translations) remaining to be created. I counted 55 more. I am expecting the final article count will be around 5023 (though some articles may exist already). Congratulations to all Tamil wikipedians!!! And Happy Diwali and Ramadan wishes too! -- Ganeshk 17:22, 20 அக்டோபர் 2006 (UTC)  
: Thanks for the valuable comments and contributions from Gobi, Natkeeran and Ganeshk. I looked in to Indian Languages from my understanding we have the highest no of uses than any other Indic language. In addition to exceed 5, 000 articles we are also going reaching another mile stone of having 1000+ users for the project quite soon. --Umapathy 17:48, 20 அக்டோபர் 2006 (UTC)  
5000 தமிழ் கட்டுரைகள் - நிச்சியமாக இது அனைத்து தமிழ் விக்கிபீடியர்களுக்கும் கிடைத்த தீபாவளி பரிசு. தமிழ் விக்கிபீடியர்கள் அனைவருக்கும் பாராட்டுக்கள். தீபாவளி நல்வாழ்த்துகள். பாலாஜி (பேச்சு) 17:58, 20 அக்டோபர் 2006 (UTC)
# கோபி அன்னான்

**கோபி அன்னான்** (ஏப்ரல் 8, 1938 – ஆகத்து 18, 2018) கானாவைச் சேர்ந்தவர். ஐக்கிய நாடுகள் அவையின் ஏழாவது செயலாளராக இருந்தவர். ஜனவரி 1, 1997 இல் இப்பதவிக்குத் தேர்ந்தெடுக்கப்பட்ட கோபி அன்னான் டிசம்பர் 31, 2006 அன்று ஓய்வு பெற்றார். 2001 இல் அன்னான் மற்றும் ஐக்கிய நாடுகளுக்கு கூட்டாக "ஒரு சிறந்த ஒழுங்கமைக்கப்பட்ட மற்றும் அமைதியான உலகத்திற்காக உழைத்ததற்காக " அமைதிக்கான நோபல் பரிசு, விருது வழங்கப்பட்டது.  
பிப்ரவரி 23, 2012 முதல் 31 ஆகஸ்ட் 2012 வரை, சிரியாவிற்கான ஐ.நா. அரபு லீக் கூட்டுச் சிறப்பு பிரதிநிதியாக இருந்தார் . ஐ.நா.வின் பற்றாக்குறையான பங்களிப்பு குறித்து சலிப்படைந்த கோபி அன்னான் சிறப்பு பிரதிநிதி பதவியில் இருந்து விலகினார்.
# கோபி அன்னான்

## பிறப்பும், வளர்ப்பும், கல்வியும்

கானாவின் குமசியின் கோபேன்ட்ரோஸ் பகுதியில் பிறந்தார். இவரும் இவரது சகோதரியும் இரட்டையர்களாவர். கானா நாட்டின் கலாசாரப்படி இரட்டையர்கள் கௌரவமாகக் கருதப்படுவர். அவரது மாமாவும் தாத்தாவும் குடியினரின் தலைவர்களாக இருந்தனர்.  
கானா நாட்டில் ஓர் வழக்கமாக குழந்தைகள் பிறந்த நாளினையே அவர்களுக்கு பெயராகச் சூட்டுவர். அவ்வழக்கப்படியே இவருக்கு “கோஃபி”(அதாவது வெள்ளிக்கிழமை அவர்களின் மொழியில்) என்று பெயரிட்டனர். 1954 முதல் 1957 வரை கேப் கோஸ்டிலுள்ள பள்ளியில் கல்வி பயின்றார். 1957இல் தனது பள்ளிக்கல்வியை முடித்தார். அவ்வாண்டு கானா நாட்டிற்கு ஆங்கிலேயர்களிடம் இருந்து விடுதலை கிடைத்தது. இவரது இரட்டைச் சகோதரி 1991 இல் மரணமானார்.  
அன்னான் ஆங்கிலம், பிரெஞ்சு, அகான் போன்ற மொழிகளில் பேசத் தெரிந்தவர்.
# கோபி அன்னான்

## ஆரம்பகால வாழ்க்கை

1962 ஆம் ஆண்டு, கோஃபி அன்னான், உலக சுகாதார அமைப்பில் ஒரு பட்ஜெட் அதிகாரியாக தனது பணியை துவங்கினார் . 1974 முதல் 1976 வரை, அவர் கானா சுற்றுலாத்துறை இயக்குநர் பணியாற்றினார் .1980 களின் பிற்பகுதியில், அன்னான் ஐ.நா வேலைக்கு திரும்பினார் . உதவி பொது செயலாளராக மூன்று பதவிகளில் நியமிக்கப்பட்டார் - மனித வள மேலாண்மை மற்றும் பாதுகாப்பு ஒருங்கிணைப்பாளர் (1987-1990); திட்டம் திட்டமிடல், பட்ஜெட் மற்றும் நிதி, மற்றும் கட்டுப்பாட்டாளர் (1990-1992) மற்றும் அமைதிசெயல்பாடுகள் (டிசம்பர் 1996 மார்ச் 1993) . 1994 ல் நடந்த ருவாண்டா படுகொலை போது அன்னான் ஐ.நா. அமைதிப்படை நடவடிக்கையை இயக்கினார்.2003 இல் கனடிய முன்னாள் ஜெனரல் ரோமியோ தல்லைரே நிகழக்கூடிய இனப்படுகொலையில் அன்னாநின் செயல்பாடு அதீத செயலற்றதாக இருந்ததாக கூறினார்.  
உருவாண்டா படுகொலைகள் 1994களிலேயே நடத்தப்பட்டன. அப்போது ஐக்கிய நாடுகளின் அமைதி காக்கும் படைக்கு தலைமை தாங்கியவர் அன்னான். 2003ல் கனடாவின் அதிகாரியான தால்லயிரே இதைப்பற்றி தன் நூலில் எஔதி இருக்கிறார். மார்ச் 1994 இலிருந்து அக்டோபர் 1995 வரை நேருதவிச் செயலராக பணியாற்றினார்.அவர் ஏப்ரல் 1996 ல் முன்னாள் யூகோஸ்லாவியா விற்கு பொது செயலாளரின் சிறப்பு பிரதிநிதியாக நியமிக்கப்பட்டார்.
# கோபி அன்னான்

## ஐக்கிய நாடுகள் சபையின் பொது செயலாளர்

### நியமனம்

1996 ஆம் ஆண்டு டிசம்பர் 13 இல் ஐக்கிய நாடுகள் சபையின் பாதுகாப்பு சபை முந்தைய பொது செயலாளர், டாக்டர் பூட்ரோஸ் பூட்ரோஸ் காளிக்கு பதிலாக கோபி அன்னான் பரிந்துரை செய்யபட்டார் . நான்கு நாட்களுக்கு பின்னர் ஜெனரல் சபையில் வாக்கெடுப்பு மூலம் உறுதிசெய்ய பட்டு , 1 ஜனவரி 1997 முதல் அன்னான் பொது செயலாளராக அவரது பதவிக் காலத்தை துவங்கினார் .
# கோபி அன்னான்

## ஐக்கிய நாடுகள் சபையின் பொது செயலாளர்

### செயல்பாடுகள்

ஏப்ரல் 2001 இல், அன்னான் எச்.ஐ. வி / எய்ட்ஸ் தொற்றை கையால ஒரு ஐந்து அம்ச "நடவடிக்கைக்காண அழைப்பு" வெளியிட்டார் ."தனிப்பட்ட முன்னுரிமை" என்று அதை குறிப்பிட்ட அவர் , உலக எய்ட்ஸ் மற்றும் சுகாதார நிதியை முன்மொழிந்தார் .டிசம்பர் 10, 2001 இல் அண்ணன் மற்றும் ஐக்கிய நாடுகளுக்கு கூட்டாக "ஒரு சிறந்த ஒழுங்கமைக்கப்பட்ட மற்றும் அமைதியான உலகதிற்காக உழைததர்காக " அமைதிக்கான நோபல் பரிசு, விருது வழங்கப்பட்டது.
# கோபி அன்னான்

## ஐக்கிய நாடுகள் சபையின் பொது செயலாளர்

### சிரிய உள்நாட்டுப் போர்

பெப்ரவரி 2012ல் அன்னான் ஐக்கிய நாடுகளின் அரேபியக் குழுவில் நியமிக்கப்பட்டார். அக்குழு சிரிய நாட்டின் உள்நாட்டுப் போரை முடிவுக்கு கொண்டுவரும் எண்ணத்துடன் அமைக்கப்பட்டது. He developed a six-point plan for peace: இவர் அக்குழுவில் இருந்து தன் சிறப்பு உறுப்பினர் பதவியை ஆகத்து 2, 2012ல் விடுத்தார். அதற்கு காரணமாக அசாத் அரசும் சிரிய புரட்சிக் குழுக்களுக்கும் இடையிலுள்ள அமைதிக்கான ஒத்துழைப்பின்மையை காரணம் காட்டினார் மேலும் அனைத்துலக நாடுகளின் ஒத்துழைப்பு சரியாக அமையாதமையாலும் அவற்றின் சார்புடைய செயல்பாடுகளினாலும் அங்கு அமைதியை கொண்டு வர இயலவில்லை என்றும் அறிவித்தார்.
# கோபி அன்னான்

## ஐக்கிய நாடுகள் சபையின் பொது செயலாளர்

### மேடைப்பேச்சுகள்

- பதவியேற்பின் போது
- அமைதிக்கான நோபல் பரிசு கொடுத்த போது
# கோபி அன்னான்

## மறைவு

உடல்நலக் குறைவு காரணமாக சுவிட்சர்லாந்து நாட்டு மருத்துவமனையில் 18 ஆகஸ்டு 2018 அன்று காலமானார்.
# அக்டோபர் 25

## பிறப்புகள்

- 1789 &ndash; சாமுவேல் சுகுவாபே, செருமனிய வானியலாளர் (இ. 1875)
- 1806 &ndash; மக்சு இசுரேனர், செருமானிய மெய்யியலாளர் (இ. 1856)
- 1811 &ndash; எவரிஸ்ட் கால்வா, பிரான்சியக் கணிதவியலாளர் (இ. 1832)
- 1881 &ndash; பாப்லோ பிக்காசோ, எசுப்பானிய ஓவியர், சிற்பக் கலைஞர் (இ. 1973)
- 1912 &ndash; மதுரை மணி ஐயர், கருநாடக இசைப் பாடகர் (இ. 1968)
- 1929 &ndash; ஜார்ஜ் பீல்டு, அமெரிக்க வானியற்பியலாளர்
- 1939 &ndash; எம். வி. விஷ்ணு நம்பூதிரி, மலையாள நாட்டுப்புறவியலாளர்
- 1950 &ndash; ராமபத்ராச்சார்யா, இந்திய குரு, கல்வியாளர், சமற்கிருத அறிஞர், பன்மொழியாளர்
- 1955 &ndash; சுப்ரபாரதிமணியன், தமிழக எழுத்தாளர்
- 1975 &ndash; ஸேடி ஸ்மித், ஆங்கிலேய நூலாசிரியர்
- 1984 &ndash; திசியா காரா, அங்கேரிய சதுரங்க ஆட்ட வீரர்
- 1984 &ndash; கேட்டி பெர்ரி, அமெரிக்கப் பாடகி, நடிகை
- 1893 &ndash; செ. நாகலிங்கம், இலங்கை நீதிபதி (இ. 1958)
- 1953 &ndash; வதிரி. சி. ரவீந்திரன், இலங்கை எழுத்தாளர்
- 1972 &ndash; எஸ்தர் டுஃப்லோ, பிரான்சியப் பொருளாதார அறிஞர்
- 1973 &ndash; றசல் ஆர்னோல்ட், இலங்கை துடுப்பாட்ட வீரர்
- 1997 &ndash; துளசி நாயர், தென்னிந்தியத் திரைப்பட நடிகை
# அக்டோபர் 25

## இறப்புகள்

- 1400 &ndash; ஜெஃப்ரி சாசர், ஆங்கிலேய மெய்யியலாளர் (பி. 1343)
- 1949 &ndash; மேரி அக்வர்த் எவர்செடு, ஆங்கிலேய வானியலாளர் (பி. 1867)
- 1955 &ndash; சடாகோ சசாகி, அணுகுண்டினால் பாதிப்படைந்த சப்பானியர் (பி. 1943)
- 1958 &ndash; செ. நாகலிங்கம், இலங்கை நீதிபதி (பி. 1958)
- 1975 &ndash; காளிதாஸ் ராய், வங்காளக் கவிஞர் (பி. 1889)
- 1999 &ndash; எஸ். ராஜேஸ்வர ராவ், இந்திய இசையமைப்பாளர், பல்வாத்தியக் கலைஞர், பாடகர் (பி. 1922)
- 2012 &ndash; ஜஸ்பால் பட்டி, இந்திய நடிகர், தயாரிப்பாளர், இயக்குநர் (பி. 1955)
# அக்டோபர் 25

## சிறப்பு நாள்

- முதலாம் போன்பாசு விழா
- இறைமை நாள் (சுலோவீனியா)
# யசுனாரி கவபட்டா

**யசுனாரி கவபட்டா** (川端 康成 *Kawabata Yasunari*, சூன் 11, 1899 - ஏப்ரல் 16, 1972) நோபல் பரிசு பெற்ற யப்பானிய நாவலாசிரியர் ஆவார். சாகாவில் பிறந்த இவர் சிறுவயதிலேயே நெருங்கிய உறவினர்கள் அனைவரையும் இழந்தவர். செய்தியாளராகவும் பணியாற்றியுள்ளார். 1968 இல் இலக்கியத்துக்கான நோபல் பரிசு பெற்ற முதல் யப்பானியரானார். யப்பானிய இலக்கியங்களை ஆங்கிலத்துக்கும் பிற மேலைத்தேய மொழிகளுக்கும் மொழிபெயர்ப்பதில் குறிப்பிடத்தக்க ஊக்குவிப்பாளராக இருந்தார். 1972 இல் தற்கொலை செய்து கொண்டார். தற்கொலைக்கான காரணம் எதுவும் தெளிவாகத் தெரியவரவில்லை.
# வளரி

**வளரி** (*Valari*) என்பது ஓடித் தப்பிப்பவர்களை பிடிப்பதற்கும், கால்நடைகளை திருடிச்செல்லும் திருடர்களைப் பிடிக்கவும் பண்டைய தமிழரால் பயன்படுத்தப்பட்ட ஒருவகை வளைதடி போன்ற ஆயுதம் ஆகும். வளரித்தடி என்னும் வளரி பழங்கால ஆயுதங்களில் ஒன்றாகும். இவ்வாயுதம் தாங்கிய படை எரிபடை என சோழர் காலக் கல்வெட்டுகள் குறிப்பிடுகின்றன. இதற்கு ஒத்த ஆயுதங்களை வளைதடி, திகிரி, *சுழல்படை*, கள்ளர்தடி, *படைவட்டம்* என்றும் அழைத்தனர்.
# வளரி

## அமைப்பு

இது ஆஸ்திரேலிய ஆதிவாசிகளால் உபயோகப்படுத்தப்பட்ட பூமராங் வகை ஆயுத வடிவமைப்பை உடையது. பூமராங் எறிந்தவனுக்கே திரும்பி வந்துவிடும். ஆனால் தமிழனால் பயன்படுத்தப்பட்ட வளரி அப்படியல்ல. வளரிகள் பல்வேறு அமைப்பில் அமைந்துள்ளன. சாதாரணமாக வளைந்த இறக்கை வடிவான மரத்தால் செய்யப்பட்ட துண்டாகும். சில வளரிகளின் விளிம்புகள் பட்டையாக கூராக இருக்கும். புதுக்கோட்டை மன்னர்கள் எப்போதும் தங்கள் ஆயுதக்கிடங்கில் வளரி ஆயுதங்களை இருப்பு வைத்திருந்தனர்.  
1801 ஆம் ஆண்டு ஆங்கிலேயர் வளரி ஆயுதத்தை வைத்திருப்பதற்கும் மற்றும் பயன்படுத்தவும் தடை விதித்தார்கள். இதனால் வளரியின் பயன்பாடு மறைந்து போனது. நடுகற்களிலும் மற்றும் சாமி காணிக்கையாகவும் வழங்கிய வளரி ஆயுதம் மட்டுமே இன்று காணப்படுகின்றது.  
கள்ளழகர் கோயிலில் இருந்து மதுரை நோக்கி கிளம்பும் பெருமாள், ஒரு கையில் வளரித்தடி என்ற ஆயுதத்தை வைத்துள்ளார், இதையே கள்ளர் திருக்கோலத் தோற்றம் என்கிறார்கள்.
# வளரி

## சங்க இலக்கியத்தில் வளரி

சங்க இலக்கியமாகிய புறநானூறு 347ஆம் பாடலில் *மணம் நாறு மார்பின் மறப்போர் அகுதை குண்டு நீர் வரைப்பின் கூடல்* என்ற ஒரு குறிப்பு உள்ளது. அகுதை என்ற குறுநிலத் தலைவன் ஒருவன் *பொன்புனை திகிரி* (உலோகத்தாலான சக்ராயுதம்) என்ற ஆயுதத்தைக் கண நேரத்துக்குள், கண்டது உண்மையோ பொய்யோ என்று மருளும் வண்ணம், கண் பார்வைக்குத் தோன்றி மறைந்து விடக்கூடிய வகையில் விரைந்து செலுத்தவல்ல ஒரு வீரன் என்று புறநானூறு 233-ஆம் பாடலில் (*அகுதைக் கண் தோன்றிய பொன்புனை திகிரியிற் பொய்யாகியரோ*) கூறப்பட்டுள்ளது. தமிழர்களின் முதன்மையான போர்க்கருவி என்று இலக்கியங்களும் பிற குறிப்புகளும் தெரிவிக்கின்ற வளைதடி (வளரி)யே திகிரி என்று இப்பாடலில் குறிப்பிடப்படுகிறது."
# வளரி

## வளரி பயன்பாட்டிற்கு தடை

கி.பி. 1915-ல் மதுரை மாவட்டத்தில் 213 சாதிகளை உள்ளடக்கி கொண்டு வரப்பட்ட குற்றப் பரம்பரைச் சட்டத்திற்கு எதிராக 1921-ம் ஆண்டு கள்ளர் சாதியினர் கிளர்ந்தெழ, இப்போராட்டத்தினை அடக்க ஆங்கிலேய படையினரால் துப்பாக்கிச்சூடு நடத்தப்பட்டது. தென்னகத்தின் ஜாலியன் வாலாபாக் எனப்படும் இந்த துப்பாக்கிச் சூட்டில் பலர் மாண்டாலும், கள்ளர்கள் பயன்படுத்திய வளரி ஆயுதத்தால் ஆங்கிலப் படையினரின் பல தலைகள் கொய்யப்பட்டன.  
இந்த ஆயுதத்தின் வலிமையை நன்கு உணர்ந்த ஆங்கில அரசு இதை பயன்படுத்துவதற்கு தடை விதித்தது. வீடுகளில் வளரி வைத்திருந்தால் அவர்கள் குற்றவியல் தண்டனைக்கு ஆட்பட்டனர். எனவே மக்கள் வளரியை கோவில்களில் வைத்து பாதுகாத்தனர். துப்பாக்கி, பீரங்கி என்று நவீன ஆயுதங்களை வைத்திருந்த ஆங்கிலேயர் வளரியைக் கண்டு அஞ்சி நடுங்கினா். இந்த போராட்டத்தை நினைவுகூரும் வகையிலான நினைவுச் சின்னம் பெருங்காமநல்லூரில் எழுப்பப்பட்டுள்ளது.